CELEX: 22008D0093(01)
Language: et
Date: 2008-07-04 00:00:00
Title: EMP Ühiskomitee otsus nr 93/2008, 4. juuli 2008 , millega muudetakse Euroopa Majanduspiirkonna lepingu protokolli nr 31 koostöö kohta teatavates valdkondades väljaspool nelja vabadust

23.10.2008   
            
            
               ET
            
            
               Euroopa Liidu Teataja
            
            
               L 280/34
            
         EMP ÜHISKOMITEE OTSUS
   
   nr 93/2008,
   4. juuli 2008,
   millega muudetakse Euroopa Majanduspiirkonna lepingu protokolli nr 31 koostöö kohta teatavates valdkondades väljaspool nelja vabadust
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artikleid 86 ja 98,
   ning arvestades järgmist:
   
               (1)
            
            
               Lepingu protokolli nr 31 on muudetud EMP Ühiskomitee 15. juuni 2007. aasta otsusega nr 63/2007. (1)
               
            
         
               (2)
            
            
               On asjakohane laiendada lepinguosaliste koostööd nii, et see hõlmaks Euroopa Parlamendi ja nõukogu 11. märtsi 2008. aasta määrust (EÜ) nr 294/2008, millega asutatakse Euroopa Innovatsiooni- ja Tehnoloogiainstituut. (2)
               
            
         
               (3)
            
            
               Seetõttu tuleks lepingu protokolli 31 muuta, et kõnealune laiendatud koostöö saaks alata,
            
         ON TEINUD JÄRGMISE OTSUSE:
   Artikkel 1
   Lepingu protokolli nr 31 artikli 1 lõike 10 järele lisatakse järgmine tekst:
   
      
                  „11.
               
               
                  
                              a)
                           
                           
                              EFTA riigid osalevad täies mahus järgmise ühenduse õigusaktiga asutatud Euroopa Innovatsiooni- ja Tehnoloogiainstituudi (edaspidi „instituut”) töös:
                              
                                          —
                                       
                                       
                                          
                                             32008 R 0294: Euroopa Parlamendi ja nõukogu määrus (EÜ) nr 294/2008, 11. märts 2008, millega asutatakse Euroopa Innovatsiooni- ja Tehnoloogiainstituut (ELT L 97, 9.4.2008, lk 1).
                                       
                                    
                        
                              b)
                           
                           
                              EFTA riigid osalevad punktis a osutatud tegevuse rahastamises vastavalt lepingu artikli 82 lõike 1 punktile a ja lepingu protokollile nr 32.
                           
                        
                              c)
                           
                           
                              EFTA riigid kohaldavad instituudi ja selle töötajate suhtes Euroopa ühenduste privileegide ja immuniteetide protokolli.
                           
                        
                              d)
                           
                           
                              Erandina Euroopa ühenduste muude teenistujate teenistustingimuste artikli 12 lõike 2 punktist a võib kõnealuse instituudi direktor võtta lepingu alusel tööle EFTA riikide täieõiguslikke kodanikke.
                           
                        
                              e)
                           
                           
                              Vastavalt lepingu artikli 79 lõikele 3 kohaldatakse käesoleva lõike suhtes lepingu VII osa (Institutsioonilised sätted).
                           
                        
                              f)
                           
                           
                              Käesoleva määruse kohaldamisel kohaldatakse Euroopa Parlamendi ja nõukogu 30. mai 2001. aasta määrust (EÜ) nr 1049/2001 (üldsuse juurdepääsu kohta Euroopa Parlamendi, nõukogu ja komisjoni dokumentidele) ka instituudi kõiki EFTA riike käsitlevate dokumentide suhtes.”
                           
                        
            
   Artikkel 2
   Käesolev otsus jõustub EMP Ühiskomitee viimasele teavitamisele järgneval päeval vastavalt lepingu artikli 103 lõikele 1. (3)
   
   Artikkel 3
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 4. juuli 2008
      
         
            EMP Ühiskomitee nimel
         
         
            eesistuja
         
         Tema Kõrgeausus LIECHTENSTEINI Prints Nikolaus
      
   
   
      (1)  ELT L 304, 22.11.2007, lk 43.
   
      (2)  ELT L 97, 9.4.2008, lk 1.
   
      (3)  Põhiseadusest tulenevad nõudeid ei ole nimetatud.